|  *Jaysuma Saidy Ndure*  |
| --- |
|  |
|  |
| Pilnas vardas | Jaysuma Saidy Ndure |
| Gimė | 1984 m. liepos 1 d. (38 metai)  Bakau, Gambija |
| Atstovauja (-vo) | Gambijos vėliava Gambija  Norvegijos vėliava Norvegija |
| Aktyvumo metai | 2001 - dabar |
|  |
| Rungtys | Sprintas |
| Asmeniniai rekordai | 100 m: 10.00 (NR)  200 m: 19.89 (NR) |
| Klubas | IL i BUL |
|  |
|  **Afrikos lengvosios atletikos čempionatas**  |
| **Auksas**0 | **Sidabras**0 | **Bronza**1 | **Suma**1 |
|  |
| Kiti titulai | Nacionalinis Norvegijos čempionas |
| World Athletics profilis: |  |

**Jaysuma Saidy Ndure** (g. 1984 m. liepos 1 d.) – Gambijoje gimęs, bet šiuo metu Norvegijai atstovaujantis lengvaatletis, kuris specializuojasi sprinto rungtyse. Norvegijos nacionalinis rekordininkas.

Biografija
----------

Sprinteris pirmą kartą pasirodė tarptautinėje arenoje 2002 m. sudalyvavęs pasaulio jaunimo čempionate. Tąkart sportininkui sužibėti nepavyko ir jis liko 27 vietoje. Tais pačiais metais lengvaatletis debiutavo Sandraugos žaidynėse ir kvalifikaciniame etape pasiekė nacionalinį Gambijos rekordą. 2003 m. Jaysuma pasirodė 2003 m. pasaulio čempionate, kuriame pasiekti gerų rezultatų nepavyko. 2004 m. Afrikos pirmenybėse iškovojo bronzos medalį. Tai vienas iš keturių Gambijos medalių žemyno čempionate. Tais pačiais metais lengvaatletis buvo vienas iš dviejų šalies atstovų 2004 m. vasaros olimpinėse žaidynėse. 2005 m. pasaulio čempionato metu Jaysuma pasiekė pusfinalius, kuriuose savo grupėje liko per vieną vietą nuo finalo atbėgęs penktas. 2006 m. sportininkas paskutinė kartą sudalyvavo Sandraugos žaidynėse. Tais pačiais metais jis priėmė Norvegijos pilietybę ir pradėjo atstovauti šiai šaliai. 2008 m. jau su Norvegijos olimpine rinktine jis dalyvavo 2008 m. vasaros olimpinėse žaidynėse. 200 m bėgimo rungtyje sprinteris netgi pateko į pusfinalį, bet jame nestartavo. Po metų vykusiame 2009 m. pasaulio čempionate 100 m rungtyje jis pasiekė pusfinalį, o 200 m bėgime jis nestartavo. 2010 m. Europos lengvosios atletikos čempionatas Jaysumai buvo pirmosios senojo žemyno pirmenybėse. Abiejuose dalyvautose rungtyse jis pasiekė finalinius bėgimus. Tais pačiais metais jis pagerino Norvegijos nacionalinį 100 m bėgimo rekordą iki 10.00 m.

Pasiekimai
----------

| Metai | Čempionatas | Vieta | Pozicija | Rungtis | Pap. |
| --- | --- | --- | --- | --- | --- |
|
| Atstovaudamas: Gambijos vėliava Gambija |
| 2002 | Pasaulio jaunimo čempionatas | Kingstonas, Jamaika | 27 | 200 m | 21.53 |
| Sandraugos žaidynės | Mančesteris, JK | *5q* | 200 m | 21.20 (NR) |
| 2003 | Pasaulio čempionatas | Sen Deni, Prancūzija | 45 | 200 m | 21.42 |
| 2004 | Afrikos čempionatas | Brazavilis, Kongas | 3 | 100 m | 10.41 |
| Olimpinės žaidynės | Atėnai, Graikija | 36 | 100 m | 10.39 |
| 20 | 200 m | 20.73 |
| 2005 | Pasaulio čempionatas | Helsinkis, Suomija | *5sf* | 200 m | 20.75 |
| Atstovaudamas: Norvegijos vėliava Norvegija |
| 2008 | Olimpinės žaidynės | Pekinas, Kinija | 17 | 100 m | 10.14 |
| 16 | 200 m | NST |
| 2009 | Pasaulio čempionatas | Berlynas, Vokietija | 14 | 100 m | 10.20 |
| 2010 | Europos čempionatas | Barselona, Ispanija | 6 | 100 m | 10.31 |
| 5 | 200 m | 20.63 |

Nuorodos
--------

* Jaysuma Saidy Ndure IAAF svetainėje Archyvuota kopija 2012-10-14 iš Wayback Machine projekto.